Refil-ryhmän väliarviointi

Noora Jokinen

Marja Jämbeck

Miika Laitila

Jere Pyhäjärvi

Otto Savolainen

Projekti

Joulukuu 2018

Tekniikan ja liikenteen ala

Tieto- ja viestintätekniikan koulutusohjelma

Sisältö

[1 Johdanto 2](#_Toc532384029)

[2 Prosessi 2](#_Toc532384030)

[2.1 Ryhmätyö 2](#_Toc532384031)

[2.2 Suunnitelmallisuus 2](#_Toc532384032)

[2.3 Vuorovaikutus 2](#_Toc532384033)

[2.4 Asenne 2](#_Toc532384034)

# Johdanto

Tämä dokumentti on TTMS1100 Projekti –kurssin väliarviointi Refil-ryhmän työskentelystä ja töiden tuloksesta syksyn 2018 ajalta. Ryhmä itse pohtii työskentelyään ja tuloksiaan syksyn ajalta, sekä mitä kevääksi voitaisiin työskentelyssä parantaa. Arvioinnin aihealueina ovat ryhmätyö, suunnitelmallisuus, vuorovaikutus ja asenne. Myös toimeksiantajalta on pyydetty mielipide tämänhetkisistä tuloksista, ja siitä, mitä kehitysajatuksia hänellä mahdollisesti ryhmän työskentelyn suhteen on.

# Prosessi

## Ryhmätyö

Projektissa ryhmätyö on sujunut melko vaivattomasti. Ryhmän sisällä pelisäännöt määritettiin käytännönläheisiksi ja niitä ovat kaikki osapuolet noudattaneet.

Projektipäällikkyys ei ryhmän sisällä ole vahvasti esillä ja muutenkin ryhmässä vallitsee matala hierarkia. Kevättä ajatellen projektipäällikön asemaa voi aavistuksen korostaa, etenkin päätöstilanteissa.

Ryhmän sisällä keskustelu voisi olla vilkkaampaa ja jäsenet voisivat avoimemmin kertoa tuntemuksistaan ja aikeistaan. Muutamia tilanteita on tullut, missä jäsen A on sanonut aikovansa tehdä jonkin työn ja silloin jäsen B ilmoittaa jo tehneensä sen. Näitä tilanteita voi välttää, kun jäsenet kertovat pitkin päivää, mitä ovat tekemässä.

Kokonaisuudessaan ryhmätyö sujuu hyvin ja ryhmä arvioi sen 4 arvoiseksi.

## Suunnitelmallisuus

Prosessia on viety eteenpäin suunnitelmallisesti käyttäen GitLab ympäristöä. GitLab on mahdollistanut tehtävien jakamisen sopiviin palasiin ja myös sen kenelle tehtävä annetaan. Työn tekoa ei ole tarkemmin valvottu, vaan jokainen ryhmän jäsen on saanut tehtävänsä GitLabin taulusta, jolloin jokaisella kuluu tasaisesti resursseja päivän mittaan. Tauluihin rakennettiin backlogit jokaiselle sprintille, joista nostettiin aamuisin päivän tehtävät.

Dokumentointi on suoritettu aina ohjeiden mukaisesti ja omia malleja noudattaen. Myös tiedostojen nimeämiskäytänteet ovat olleet hyvin sisäistettyjä dokumentoinninkin osalta.

Resursseja on merkitty Excel-taulukkoon sprinteittäin. Resurssien käyttöä on esitelty ohjaajalle vähintään sprinteittäin, usein viikoittain. Toimeksiantajalle on esitetty pelkistettyä versiota resurssitaulukosta tilannekatsauksen yhteydessä heidän pyyntönsä mukaisesti.

Suunnitelmallisuus on ollut hyvää ja ryhmä arvioi sen olevan 5.

## Vuorovaikutus

Asiakkaaseen olemme olleet yhteydessä Slack-kanavan ja sähköpostin kautta. Workshop tapaamisissa ryhmä on päässyt hyvin perille sprintin tavoitteista ja edellisen sprintin tulokset on myös aina käyty läpi. Alussa ryhmällä oli pieniä ongelmia asiakkaan kanssa kommunikoinnissa, mutta keskusteltuamme siitä asiakkaan kanssa workshop-tapaamisessa sovimme miten kommunikointia voisi parantaa.

Ryhmä on myös ollut yhteydessä myös ryhmänohjaajaan Slack-kanavalla, sekä viikoittaisilla tapaamisilla. Ryhmä voisi parantaa kommunikaatiota olemalla enemmän yhteydessä asiakkaaseen, mutta olemme kuitenkin tyytyväisiä kommunikaatiosta sekä asiakkaaseen että ohjaajaan.

Ryhmällä on käytössä myös WhatsApp-ryhmä, jossa ilmoitetaan poissaoloista ja muista ilmoitusta vaativista ongelmista. Fiiliksen ryhmä luokittelisi hyväksi. Pieniä kommunikaatio ongelmia lukuun ottamatta kaikki on toiminut lähes moitteettomasti.

Arvosana: 3,5

## Asenne

Ryhmäläisten asenne on ollut hyvä jo projektin alusta asti, koska jäsenet ovat motivoituneita oppimaan uutta ja saavuttamaan ryhmälle asetetut tavoitteet. Kohdatut ongelmat ovat ratkaistu keskustelemalla näistä ryhmäläisten kesken, eikä mikään asia muodostunut ylitsepääsemättömäksi.

Projektin alkuvaiheessa tuotti vaikeuksia hahmottaa kokonaiskuvaa ja päästä alkuun, mutta syksyn edetessä workshop-keskusteluiden selvennettyä projektin yksityiskohtia, työnteko alkoi sujua paremmin. Nyt ryhmä on työskennellyt aktiivisesti tavoitteiden saavuttamiseksi.

Arvosana: 5

# Toimeksiantajan arvio

Toimeksiantajan oli tyytyväinen ryhmän etenemiseen. Syksyn osalta päästiin tavoitteisiin ja ryhmä pyrki jatkuvasti työskentelemää tavoitteiden eteen. Ryhmän toiminta oli itsenäistä ja oma-aloitteista.

Kehityskohteita olisi enemmän bisnesmäisen ajattelumallin omaksuminen. Myös, vaikka työn jälki on ollut hyvää, voi sitä silti aina kehittää.

Kokonaisuudessaan toimeksiantaja piti ryhmän asenteesta ja panostuksesta projektiin.