**OHJAUSRYHMÄN KOKOUS**

**Aika** Keskiviikko 13.3.2019 klo 10:00 – 11:00

**Paikka** Trimedia Oy, Sepänkatu 14 C 21, Jyväskylä

**Ohjausryhmä** Arto Saksola Toimitusjohtaja, Trimedia Oy

Paavo Nelimarkka Ohjaaja, JAMK/IT-instituutti

Jere Pyhäjärvi Projektipäällikkö, Refil-projektiryhmä

Noora Jokinen Sihteeri, Refil-projektiryhmä

**Muut** Marja Jämbeck Sihteeri/Jäsen, Refil-projektiryhmä

Miika Laitila Jäsen, Refil-projektiryhmä

Otto Savolainen Jäsen, Refil-projektiryhmä

**Poissa**

### 1. Kokouksen avaus

### Puheenjohtaja Jere Pyhäjärvi avasi kokouksen kello 10.06.

### 2. Laillisuuden ja päätösvaltaisuuden toteaminen

Kokous todettiin laillisesti koolle kutsutuksi ja päätösvaltaiseksi.

### 3. Esityslistan hyväksyminen

Esityslista hyväksyttiin kokouksen työjärjestykseksi.

### 4. Edellisen pöytäkirjan tarkastaminen

Pöytäkirjassa ei ollut huomautettavaa ja se todettiin tarkastetuksi.

**5. Ilmoitusasiat**

Ilmoitusasioita ei ollut.

**6. Katsaus koko projektin toteutumaan**

Projektipäällikkö Jere Pyhäjärvi kävi lävitse katsauksen koko projektin toteutumaan.

**7. Projektin tulosten hyväksyminen**

Toimeksiantaja on tyytyväinen projektin saavutuksiin, ja hyväksyi projektin tuloksen.

**8. Projektin tulosten luovutus**

Projektin tulokset (web-sivusto) on koodeineen luovutettu Trimedialle.

Projektityöskentelyyn ja hallintaan liittyvät materiaalit ja dokumentaatiot jäävät Refilin käyttöön myöhempää referenssiä varten. Loppudokumentaatiot (pöytäkirja) lisätään vielä Refilin versionhallintaan.

**9. Dokumenttien luottamuksellisuus**

Teemapohjaa ei saa luovuttaa ulkopuolisille.

Loppukatsaus ja Figmalla tehdyt käyttöliittymäsuunnitelmat voidaan ottaa JAMK:in opetuskäyttöön. Projektiryhmän jäsenet voivat tehdä projektin tuloksesta kuvauksen kuvakaappauksina, videona tai tekstidokumenttina IT-instituutille ja myös laittaa sen näytteeksi omaan portfolioon. Projektiryhmän jäsenillä on myös lupa käyttää projektin tuloksen ja nykyisen version tämänhetkistä web-osoitetta Trimedian palvelimella referenssinä ja työnäytteenä omassa portfoliossa.

**10. Projektin tuloksen omistusoikeus (Ohjaaja)**

Ohjaaja Paavo Nelimarkka kertasi sopimuksen kohdat 4, 5 ja 6.

Kaikki oikeudet jäävät yksinomaan yritykselle.

**12. IT-instituutin ja projektiryhmän vapauttaminen tuloksen jatkovastuusta (Ohjaaja)**

Ohjaaja Paavo Nelimarkka kertasi sopimuksen kohdan 10. Opetuksellisen luonteen vuoksi projektilla ei ole takuuta eikä ylläpitoa.

**13. Projekti-organisaation purkaminen ja projektin päättäminen (Ohjaaja)**

Projekti päättyy toimeksiantajan suuntaan keskiviikkona 13.3.

**14. Alakoululaisten leirikoulurahaston koordinointisovelluksen jatkokehitys (yrityksen edustaja)**

Wille-sovellusta pyritään jatkokehittämään markkinointi- ja asiakaskäyttöön kuluvan vuoden aikana.

**15. Projektin yleinen arviointi**

Projektissa on päästy sille asetettuihin tavoitteisiin ja odotuksiin, ja se on kokonaisuudessaan mennyt hyvin. Projektin tulos sisälsi kaikki toimeksiantajan toivomat ominaisuudet. Ryhmän toiminta ja kommunikointi on ollut asiakkaan suuntaan sujuvaa ja kaikki ovat olleet aktiivisesti mukana.

Toimeksiantaja ja ohjaaja antavat projektista vielä arvosanat myöhemmin.

**16. Kokouspöytäkirjan tarkastamismenetelmästä sopiminen**

Osapuolet kuittaavat Slackin kautta kokouspöytäkirjan hyväksytyksi perjantaihin 15.3. mennessä.

**17. Muut asiat**

Toimeksiantajalla oli yleisenä kehitysehdotuksena JAMK:ille tulevia yhteistyöprojekteja varten, että hyvien, oppilaiden taitoihin sopivien projekti-ideoiden keksimiseksi auttaisi, jos oppilaista/projektiryhmistä voisi saada etukäteen pienen osaamiskartoituksen siitä, mitä osaamista näillä jo on ja millaisia onnistuneita projekteja millä teknologioilla nämä kenties ovat jo tehneet. Tämä auttaisi toimeksiantajaa paremmin arvioimaan projekti-idean vaativuutta ja laajuutta suhteessa oppilaiden osaamiseen hyvän projektikokemuksen ja tuloksen sekä sopivan haastavuuden varmistamiseksi.

Ohjaaja kirjasi kehitysehdotuksen ylös.

**18. Kokouksen päättäminen**

Puheenjohtaja Jere Pyhäjärvi päätti kokouksen klo 10.42.

**Pöytäkirjan vakuudeksi** Marja Jämbeck ja Noora Jokinen